Platycis

Platycis er en slekt av biller i familien rødvinger.

Utseende 
Små til middelsstore (ca. 5-8 mm, avlange, røde og svarte rødvinger. Undersiden er som oftest svart. Antennene er kraftige, knapt sagtakkede. Dekkvingene er som oftest røde, jevnbrede med en nettmønstret overflate og lave lengderibber. Brystskjoldet (pronotum) er mer eller mindre firkantet, med vinklede bakhjørner, gjerne svart. Oversiden er delt opp i flere celler skilt med opphøyde ribber. Beina er korte og kraftige. Alle føtter har fem ledd.

Hodet er lite, mer eller mindre nedoverrettet, men synlig, sett ovenfra (det vil si, det dekkes ikke av brystskjoldet). Hos noen grupper er det smalt og trukket ut til en lang snute. Antennene er 11 leddete, lange, det ytterste leddet gjerne gult. 

Larvene er avlange og flate, som oftest harde (kraftige sklerotiserte).

Levevis 
De voksne billene er dagaktive og treffes gjerne på blomster, der de spiser nektar og pollen. De finnes gjerne i nærheten av fuktig, død ved av løvtrær, der larvene utvikler seg.

Utbredelse 
Slekten er utbredt i Europa og Japan.

Systematisk oversikt  
Inndelingen følger 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien nettrødvinger, (Erotinae LeConte, 1881)
 stammen Erotini LeConte, 1881
 understammen Erotina LeConte, 1881
 slekten Platycis Thomson, 1864
 Platycis minutus (Fabricius, 1787) - utbredt i Sør-Norge
 Platycis nasutus (Kiesenwetter, 1874)

Referanser

Eksterne lenker 
 UK Beetles - Platycis minutus 
 

Rødvinger
Biller formelt beskrevet i 1864
Dyr formelt beskrevet av Carl Gustaf Thomson